钦定古今图书集成/明伦汇编/宫闱典/第114卷 > 郑光
## 钦定古今图书集成/明伦汇编/宫闱典/第114卷 > 郑光

按《唐书外戚传》：“光，孝明皇太后弟也。会昌末，梦御大
车载日月行中衢，光辉洞照六合。寤而占之，工曰：‘君
且𣊻贵’。”不阕月，宣宗即位，光兴民伍，拜诸卫将军，迁
絫平卢军节度使，徙河中、凤翔，又赐鄠、云阳二县良
田。大中四年，诏除其租赋。宰相言：“国常赋窭人下户
不免，奈何以外戚废法。”帝悟，追格前诏。俄封其妾为
夫人，光晓帝意，还诏不敢拜，帝嘉之。七年，来朝，对延
英，占奏俚近，帝失所望，不悦，留为右羽林统军，兼太
子太保。太后言其家空知，帝厚赐金缯，终不复委方
镇。卒，赠司徒，诏罢三日朝，群臣奉慰。御史大夫李景
让曰：“《礼》，外祖父母舅服小功五月，伯叔父若兄弟斋
缞期，所以疏外密内也。王者不可使”外戚彊按王公
主丧，不过三日，光宜少降。诏罢二日。子汉卿，终义昌
军节度使。